Landdros Smita Naidoo, wat pas die geregtelike doodsondersoek na Willemse se dood gelei het, het haar sterk uitgespreek teen die departement wat gevangenes se menseregte skend deur nie basiese mediese sorg te verskaf nie.
Willemse het ’n lugweginfeksie ontwikkel kort nadat hy vir die eerste keer sy medikasie op 4 Junie ontvang het.
Willemse het op 23 Julie vir die eerste keer behoorlike mediese behandeling vir die lugweginfeksie ontvang.
Naidoo het bevind dat Willemse dood is weens die versuim van die departement om betyds die regte mediese behandeling te verskaf en dat ’n transkripsie van die geregtelike doodsondersoek aan die nasionale vervolgingsgesag oorhandig moet word om die vier betrokke amptenare te vervolg.
Landdros Mitzi Schutte, die landdros wat Willemse borgtog geweier het, het destyds ’n faks aan die gevangenis gestuur om navraag te doen of Willemse sy medikasie ontvang.
Op 22 Julie het Willemse in die hof verskyn en hy was baie bleek en het vir Schutte gesê hy het bloed opgebring en dat hy weer nie die nodige medisyne gehad het nie omdat dit op bestelling was.
Sy het gesê ’n gevangene het haar gebel om te sê haar seun is dood voordat amptenare van die DKD haar gebel het.